
Ο Δήμος Κιλκίς παρέχει δωρεάν πρόγραμμα θερινών κατασκηνώσεων σε ΑμεΑ  
Με χαμόγελα και τη θετική διάθεση που δημιουργεί πάντα η προσμονή των διακοπών, αναχώρησαν, χθες, για το Ορφάνι Καβάλας δεκαέξι φιλοξενούμενοι στις δομές ειδικής αγωγής του Δήμου Κιλκίς. 
Η Δημοτική Αρχή, δείχνοντας ιδιαίτερη ευαισθησία για την κοινωνικοποίηση και την αναψυχή των ΑμεΑ, συνεχίζει για τρίτη χρονιά την υλοποίηση  κατασκηνωτικού προγράμματος, προσφέροντάς τους δωρεάν διακοπές 
Ο Δήμαρχος Κιλκίς Δημήτρης Κυριακίδης, η Αντιδήμαρχος Κοινωνικής Πολιτικής και Αλληλεγγύης Αικατερίνη Γιαννακούλα – Ζιούτα,  η Διευθύντρια της υπηρεσίας Στέλλα Ξάκη και οι γονείς τους κατευόδωσαν τα ΑμεΑ και τους συνοδούς τους με θερμές ευχές για την εννιαήμερη διαμονή τους στις θερινές κατασκηνώσεις. 
Στο κατασκηνωτικό πρόγραμμα φιλοξενίας συμμετέχουν ΑμεΑ από το Δημοτικό ΚΔΑΠ, το Κέντρο Κοινωνικής Στήριξης και το ‘’Βηματί-Ζω’’
Ο Δήμος Κιλκίς καλύπτει εξ ολοκλήρου το κόστος διαμονής των ΑμεΑ και των συνοδών τους στις κατασκηνώσεις. 
